Biroul Permanent al 

Parlamentului Republicii Moldova


În conformitate cu prevederile art.73 din Constituţia Republicii Moldova şi art.47(44) din Regulamentul Parlamentului se înaintează cu titlu de iniţiativă legislativă proiectul de Lege pentru modificarea şi completarea Titlul III al Codului fiscal, nr.1163-XIII din 24 aprilie 1997.

Deputat în Parlamentul Republicii Moldova, 

Valeriu GUMA
Proiect

LEGEA REPUBLICII MOLDOVA

pentru modificarea şi completarea Codului fiscal, 

nr.1163-XIII din 24 aprilie 1997

Parlamentul adoptă prezenta lege organică.

Articolul unic. – Codul fiscal, nr.1163-XIII din 24 aprilie 1997 (Monitorul Oficial al Republicii Moldova, 2007, ediţie specială) se modifică şi se completează după cum urmează:

1. Articolul 1011:

- la alineatul (2) cifra „100000” se substituie cu cifra „50000”;

2. Articolul 112:

- la alineatul (1) cifra „300000” se substituie cu cifra „600000”;

- la alineatul (2) cifra „100000” se substituie cu cifra „50000”;

- la alineatul (4) cifra „300000” se substituie cu cifra „600000”;

3. Articolul 1121:

- la alineatul (1) litera a), cifra „100000” se substituie cu cifra „50000”;
4. Articolul 113:

- la alineatul (2) litera a), cifra „100000” se substituie cu cifra „50000”;
PREŞEDINTELE  PARLAMENTULUI                                                    

NOTĂ INFORMATIVĂ

la proiectul de lege pentru modificarea şi completarea titlului III 

al Codului fiscal, nr.1163-XIII din 24 aprilie 1997

În condiţiile dificile de astăzi intervin cu propunerea către forul legislativ de a modifica legislaţia fiscală în vederea îmbunătăţirii climatului de afaceri oferind condiţii favorabile în crearea noilor locuri de muncă şi atragerea investiţiilor pentru dezvoltarea economică a ţării. 

În ultimii ani în permanenţă se întreprind măsuri de perfecţionare a administrării impozitelor, inclusiv a TVA. Astfel, în acest domeniu au fost obţinute un şir de succese care au dus la sporirea încasărilor impozitului dat, însă în anul 2009 acest impozit a înregistrat o diminuare esenţială din care motiv se propune implementarea în practică a unor măsuri şi instrumente contemporane in domeniul administrării TVA, care ar face faţă situaţiei create în acest sens.


În acest context, practica de întreprinzător depistează unele neajunsuri la acest capitol, fapt prin care se solicită micşorarea plafonului TVA la înregistrarea benevolă ca contribuabil al TVA de la 100000 lei la 50000 lei şi majorarea plafonului TVA la înregistrarea obligatorie ca contribuabil al TVA de la 300000 lei la 600000 lei.


Prin urmare şi în contextul multiplelor solicitări din partea întreprinderilor din sectorul mic şi mijlociu inclusiv din partea agenţilor economici noi înfiinţaţi a fost elaborat proiectul de lege pentru modificarea şi completarea titlului III al Codului fiscal. Acest proiect prevede posibilitatea ca contribuabilii să se înregistreze benevol în calitate de contribuabil al TVA, dacă el într-o oricare perioadă de 12 luni consecutive a efectuat livrări de mărfuri, servicii, în sumă ce depăşeşte 50000 lei, cu excepţia livrărilor scutite de TVA, iar în cazul depăşirii a livrărilor respective în sumă ce depăşeşte suma de 600000 lei, contribuabilul este obligat să se înregistreze ca plătitor al TVA .


Necesitatea acceptării acestei propuneri este condiţionată de faptul că întreprinderile mici şi mijlocii care nu sunt plătitori ai TVA nu-şi pot realiza mărfurile sale contribuabililor care sunt plătitori ai TVA, deoarece aceştia din urmă nu au trecere în cont a TVA şi respectiv nu doresc să dezvolte relaţii economice cu ei.


Totodată, întreprinderile mici şi mijlocii care efectuează livrări de mărfuri şi servicii populaţiei nu doresc să fie înregistraţi ca contribuabili ai TVA. Mai mult de cît atît, aceste întreprinderi se eschivează de multe ori de la eliberarea bonului de casă pentru a nu depăşi plafonul stabilit de legislaţie, micşorînd astfel cifra de afaceri şi evident ţinerea dublei contabilităţi.


În vederea creării din partea statului a condiţiilor favorabile de activitate mediului de afaceri, se propune susţinerea proiectului de lege prezentat care ar fi o contribuţie esenţială la dezvoltarea durabilă a sectorului de întreprinzător privat precum şi la înlăturarea obstacolelor pentru agenţii economici noi înfiinţaţi.

Totodată, această iniţiativă va impulsiona atragerea investiţiilor din partea populaţiei autohtone, ridicarea calităţii mediului de întreprinzător şi a climatului investiţional, crearea locurilor de muncă, etc.

Pornind de la cele expuse, menţionăm că acesta a fost motivul care a servit drept temei privind iniţierea modificării legislaţiei şi consider oportun propunerea înaintată în contextul căreia se prezintă textul proiectului de lege alăturat.

Deputat în Parlament,

Valeriu GUMA

